शीर्ष पर रहकर संन्यास लेना चाहता था : मुरली  
मुरलीधरन का मानना है कि विश्व कप के बाद क्रिकेट को अलविदा कहने का उनका फैसला सही था, क्योंकि वह शीर्ष पर रहकर विदा लेना चाहते थे।
श्रीलंका के पूर्व स्पिनर मुथैया मुरलीधरन का मानना है कि विश्व कप के बाद अंतरराष्ट्रीय क्रिकेट को अलविदा कहने का उनका फैसला सही था, क्योंकि वह शीर्ष पर रहकर विदा लेना चाहते थे।  मुरली ने आईसीसी क्रिकेट विश्व रेडियो शो से कहा, मैं दो तीन साल और खेल सकता था, लेकिन मैं शीर्ष पर रहकर विदा लेना चाहता था।  उन्होंने कहा, मुझे लगा कि अजंता मेंडिस, सूरज रणदीव और रंगाना हेराथ जैसे युवाओं को मौका देने का यह सही समय है। मैं 18 साल से खेल रहा था। मैंने 19 बरस की उम्र में शुरुआत की थी और अब उनकी बारी है।